proxectonos/corpus_dominio_legal_administrativo_tmp huggingface dataset:
RESOLUCIÓN do 10 de outubro de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 5140/1995 interposto polo Concello de Culleredo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/11/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 5140/1995 interposto polo Concello de Culleredo contra desestimación presunta pola Consellería de Política Territorial, Obras Públicas e Vivenda (D.G.T. de solicitude formulada en escrito de 21-7-1994) sobre establecimento de estación de transporte de mercadorías por estrada en Culleredo.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 10 de outubro de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
9506764
ORDE do 24 de outubro de 1995 pola que se amplían os prazos de xustificación dos investimentos realizados ó abeiro das ordes de axudas para 1995 da Consellería de Industria e Comercio.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 02/11/1995

A Consellería de Industria e Comercio dictou no ano 1995 a Orde do 6 de marzo de 1995 pola que se convoca e regula o réxime de concesión de axudas a industrias que realicen investimentos, estudios e xestión de refugallos industriais encamiñados a mellorar e controla-lo medio ambiente industrial así como a empresas mineiras ou asociacións de empresas mineiras ou asociacións de empresas para o desenvolvemento de accións encamiñadas a diminuí-la deterioración que as actividades mineiras causan no medio ambiente para 1995 (DOG nº 59, 24-3-1995); a Orde do 6 de marzo de 1995 pola que se convoca e regula o réxime de concesión de axudas para a prestación de servicios tecnolóxicos, promoción do sector téxtil e da confección, investigación e desenvolvemento, normalización, homologación e calidade para 1995 (DOG nº 59, 24-3-1995); a Orde do 6 de marzo de 1995 pola que se convoca e regula o réxime de concesión de axudas para a creación, mellora e acondicionamento de talleres artesáns (DOG nº
59, 24-3-1995); a Orde do 6 de marzo de 1995 pola que se convoca e regula o réxime de concesión de axudas a empresas ou asociacións de empresas para a realización de investigacións mineralúrxicas e xeolóxico-mineiras encamiñadas ó mellor coñecemento e aproveitamento dos recursos obxecto de explotación para 1995 (DOG nº 60, 27-3-1995); a Orde do 6 de marzo de 1995 pola que se convoca e se regula o réxime de concesión de axudas a concellos e empresas privadas para mellora-la eficiencia enerxética, a infraestructura enerxética de Galicia e a formación tecnolóxica en materia de gas para 1995 (DOG nº 63, 30-3-1995); a Orde do 6 de marzo de 1995 pola que se regula a concesión de subvencións para
investimentos con destino á promoción de mercados detallistas, zonas peonís-comerciais e outros equipamentos comerciais de carácter social (DOG nº 81, 27-4-1995).
Nas devanditas disposicións se establece como requisito indispensable para o pagamento da axuda a presentación, antes do 31 de outubro de 1995, e o 15 de novembro de 1995 para a orde publicada no DOG nº 81 do 27-4-1995, da documentación acreditativa do investimento realizado.
O alto número de solicitudes presentadas motivou un dilatado proceso de avaliación dos proxectos e resolución dos respectivos expedientes, polo que se considera necesario amplia-lo prazo de xustificación dos investimentos levados a cabo polos solicitantes.
Na súa virtude, en uso das atribucións que me foron conferidas,
DISPOÑO:
Artigo único.-Amplia-lo prazo para a execución e xustificación dos investimentos subvencionados ó abeiro das ordes da Consellería de Industria e Comercio do 6 de marzo de 1995, ata o 30 de novembro de 1995.
Santiago de Compostela, 24 de outubro de 1995.
Antonio Couceiro Méndez
Conselleiro de Industria e Comercio
6847
ORDE do 4 de outubro de 1995 pola que se autoriza o cambio de domicilio do centro privado de educación especial Unidad de Diagnóstico y Tratamiento de Niños Autistas y Psicóticos de Ferrol.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/11/1995

Examinado o expediente incoado por Ricardo Touceda Couselo, presidente de ASPANAES titular do centro privado de educación especial Unidad de Diagnóstico y Tratamiento de Niños Autistas y Psicóticos de Ferrol, en solicitude de cambio de domicilio do dito centro da rúa Alcalde Quintanilla, s/n de Ferrol
á rúa Hospital Psiquiátrico de San Pedro de Leixa de Ferrol.
Resultando que o devandito centro privado obtivo, por Orde do 24 de febreiro de 1986, a autorización definitiva.
Resultando que o expediente foi tramitado pola Delegación Provincial da Consellería de Educación e Ordenación Universitaria da Coruña, que o envía cos informes emitidos pola Inspección de Educación e pola Unidade Técnica.
Vistos o Real decreto 334/1985, do 6 de marzo, de ordenación da educación especial (BOE do 16), o Real decreto 2377/1985, do 18 de decembro, polo que se aproba o Regulamento de normas básicas sobre concertos educativos (BOE do 27), o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias (DOG do 22) e demais disposicións complementarias.
Considerando que as novas instalacións reúnen mellores condicións pedagóxicas que as do anterior inmoble. Esta consellería,
RESOLVEU:
Autoriza-lo cambio de domicilio do centro privado de educación especial Unidad de Diagnóstico y Tratamiento de Niños Autistas y Psicóticos da rúa Alcalde Quintanilla, s/n de Ferrol á rúa Hospital Psiquiátrico de San Pedro de Leixa de Ferrol.
Santiago de Compostela, 4 de outubro de 1995.
Juan Piñeiro Permuy
Conselleiro de Educación e Ordenación Universitaria
9506763
RESOLUCIÓN do 23 de outubro de 1995 sobre autorización de apertura de dous novos establecementos da axencia de viaxes Mundy-Boy, S.A., sitas nas rúas Travesía do Peirao, s/n de Rianxo, e na praza do Concello, 4 de Ribeira.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/11/1995

Vistos os expedientes instruídos por instancia de Juan Carlos González Sánchez, na súa calidade de representante da axencia de viaxes Mundy-Boy, S.A., en solicitude da autorización de apertura de dous novos establecementos, en Rianxo, na Travesía do Peirao, s/n, e en Ribeira, na praza do Concello, 4, da axencia de viaxes Mundy-Boy, S.A., que ten a súa casa central en Palencia, na rúa General Franco, 7.
Resultando que o interesado, xunto coa solicitude, xuntou toda a documentación a que fai referencia o artigo 10 do Regulamento das axencias de viaxes de Galicia, aprobado mediante o Decreto 155/1989, do 22 de xuño.
Resultando que na tramitación do expediente se observaron tódolos requisitos e formalidades establecidas regulamentariamente.
Considerando que na empresa solicitante e nos novos establecementos da axencia de viaxes, sitos nas rúas Travesía do Peirao, s/n de Rianxo, e na praza do Concello, 4 de Ribeira, concorren tódalas condicións esixidas polo mencionado regulamento para a obtención da súa autorización.
Vistos o Real decreto 2085/1983, do 1 de setembro, de traspaso de funcións e servicios do Estado á Comunidade Autónoma de Galicia en materia de turismo, a Lei 1/1983, do 22 de febreiro, reguladora da Xunta de Galicia e do seu presidente, o Decreto 155/1989, do 22 de xuño, polo que se aproba o Regulamento das axencias de viaxes de Galicia, e a Orde do 4 de outubro de 1995, da Consellería da Presidencia e Administración Pública, pola que se delega no secretario xeral para o Turismo a competencia para autoriza-los novos establecementos das axencias de viaxes xa autorizadas, a Secretaría Xeral para o Turismo,
RESOLVE:
Autorizar á axencia de viaxes Mundy-Boy, S.A., minorista, co código de identificación C.I.C.L. 34-03, sita en Palencia, na rúa General Franco, 7, da que é representante legal Juan Carlos González Sánchez, a apertura de dous novos establecementos en Rianxo, na Travesía do Peirao, s/n, e en Ribeira, na praza do Concello, 4, que serán inscritos no Rexistro de Empresas e Actividades Turísticas da Comunidade Autónoma galega.
Contra esta resolución, o interseado poderá interpoñer recurso contencioso-administrativo, ante a Sala do Contencioso-Administrativo do Tribunal Superior
de Xustiza de Galicia, no prazo de dous meses contados desde o día seguinte ó da súa publicación no Diario Oficial de Galicia.
Santiago de Compostela, 23 de outubro de 1995.
P.D. (Orde do 4-10-1995)
Francisco García-Bobadilla Prósper
Secretario xeral para o Turismo
9506770
DECRETO 288/1995, do 3 de novembro, polo que se noema a Xosé Fernando Filgueira Valverde, para o cargo de xuíz protector da fundación benéfica Manuel Ventura Figueroa.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 08/11/1995

Vacante o cargo de xuíz protector da fundación benéfica Manuel Ventura Figueroa, por proposta do conselleiro da Presidencia e Administración Pública, de acordo coas normas fundacionais da dita institución,
e logo de deliberación do Consello da Xunta de Galicia na súa reunión do día tres de novembro de mil novecentos noventa e cinco,
DISPONGO:
Nomear a Xosé Fernando Filgueira Valverde xuíz protector da fundación benéfica Manuel Ventura Figueroa.
Santiago de Compostela, tres de novembro de mil novecentos noventa e cinco.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
9506975
ANUNCIO de poxa de armas.
COMANDANCIA DA GARDA CIVIL DE LUGO — I.A.E.[][ — 10/11/1995

Ás 10 horas do día 16 de decembro próximo terá lugar, no cuartel da Garda Civil de Lugo, a poxa de armas composta por 176 lotes de escopetas, armas longas raiadas e curtas, que serán expostas ó público os días 11, 12, 13, 14 e 15 do dito mes, de 9 a 14 horas, momento no que será entregado o correspondente prego de condicións.
A poxa será a prego pechado e o prazo de admisión de pregos rematará ás 14 horas do citado día 15.
Lugo, 27 de outubro de 1995.
Manuel Quiroga Díaz
Tenente coronel primeiro xefe da Comandancia da Garda Civil de Lugo
CORRECCIÓN de erros.-Resolución do 15 de setembro de 1995 pola que se fai pública a substitución do representante da Universidade de Santiago de Compostela na comisión avaliadora das axudas convocadas para accións de apoio económico ós estudiantes universitarios.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/11/1995

Advertido erro na devantida resolución, publicada no DOG número 190, do 3 de outubro de 1995, debe facerse a oportuna corrección:
Na páxina 7.374, na sinatura da resolución, onde di: «José Manuel López», deberá dicir: «José Manuel Touriñán López».
7266
RESOLUCIÓN do 20 de outubro de 1995 pola que se inscribe a Frankische St. Jakobus Geselleschaft E.V. no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 13/11/1995

Examinada a solicitude de inscrición no Rexistro de Entidades de Promoción do Camiño de Santiago,
presentada pola Frankische St. Jakobus Geselleschaft E.V., de data 2 de outubro de 1995.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Frankische St. Jakobus Geselleschaft E.V. queda inscrita no Rexistro de Entidades de Promoción do Camiño de Santiago co número 052.
Santiago de Compostela, 20 de outubro de 1995.
Víctor Manuel Vázquez Portomeñe
Conselleiro de Cultura
95-07416
RESOLUCIÓN do 25 de outubro de 1995, da Secretaría Xeral para o Deporte, pola que se emprazan as partes interesadas no recurso contencioso-administrativo número 01/0001731/1995, interposto polo clube español, Sociedad Deportiva y Cultural Santa Lucía.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 13/11/1995

Con data 25 de outubro de 1995, o Comité Galego de Disciplina Deportiva recibe da sección primeira da Sala do Contencioso-Administrativo do Tribunal Superior de Xusticia de Galicia providencia pola que se admite o recurso contencioso-administrativo nº 01/0001731/1995 interposto polo recorrente contra resolución do recurso nº 318 do Comité Galego de Disciplina Deportiva do 28 de xullo de 1995 sobre alineación indebida dun xogador.
En consecuencia, esta Secretaría Xeral para o Deporte acordou nesta data, e de conformidade co disposto no artigo 64 da Lei reguladora da xurisdicción contencioso-administrativa modificada pola Lei 10/1992, do 30 de abril, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na sección primeira da Sala do Contencioso-Administrativo do Tribunal Superior de Xusticia de Galicia, no prazo de nove días.
Santiago de Compostela, 25 de outubro de 1995.
Dositeo Rodríguez Rodríguez
Conselleiro da Presidencia e Administración Pública
7218
ORDE do 23 de outubro de 1995 pola que se fixan os prezos de venda ó publico de diversas publicacións da Consellería de Pesca, Marisqueo e Acuicultura.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 10/11/1995

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumplir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1.-Quedan aprobados os prezos de venda ó público das publicacións editadas por esta consellería que se relaciona no anexo.
2.-Estes prezos entenderanse, se é o caso, con IVE incluído.
Santiago de Compostela, 23 de outubro de 1995.
Juan Caamaño Cebreiro
Conselleiro de Pesca, Marisqueo e Acuicultura
ANEXO I
-Censo da flota pesqueira de Galicia: 1.000 ptas.
-Mecánico de litoral: 900 ptas.
-Manipulación y estiba del pescado a bordo: 900 ptas.
-Manual de radiotelefonista naval restringido: 900 ptas.
-Manipulación de productos en la industria de la conserva: 900 ptas.
-Cultivo de ostra plana en Galicia. Estudios para la mejora de la producción: 2.000 ptas.
-Estudio del ciclo biológico del percebe de las costas de Galicia: 2.000 ptas.
-Cartografía de sedimentos submarinos de la ría de Vigo: 1.200 ptas.
-Crenzas e tradicións dos pescadores galegos, británicos e bretóns: 4.000 ptas (tamén en castelán).
95-6046
RESOLUCIÓN do 28 de novembro de 1995, da Dirección Xeral de Relacións Laborais, pola que se ordena o rexistro e a publicación no Diario Oficial de Galicia do acordo adoptado pola comisión paritaria do III convenio colectivo único para o persoal laboral da Xunta de Galicia na súa xuntanza do 13 de outubro de 1995 en relación coa inclusión de categorías no anexo II do convenio.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/12/1995

En cumprimento do disposto na normativa legal sobre rexistro e depósito de convenios colectivos de traballo, R.D. 1040/1981, artigo 2 e), para os efectos previstos nel, faise público que no correspondente servicio desta dirección xeral se presentou o 22 de novembro de 1995 a acta nº 7 da comisión paritaria do III convenio colectivo único para o persoal laboral da Xunta de Galicia do 13 de outubro de 1995, así como unha certificación do seu secretario na que se fai consta-lo acordo que reflicte a inclusión de categorías no anexo II do convenio.
Esta dirección xeral,
ACORDA:
Primeiro.-Ordena-la inscrición do dito acordo no rexistro correspondente desta dirección xeral.
Segundo.-Dispoñe-la súa publicación no Diario Oficial de Galicia.
Santiago de Compostela, 28 de novembro de 1995.
Juan Pedrosa Vicente
Director xeral de Relacións Laborais
ANEXO
Na xuntanza da comisión paritaria do 13-10-1995 adoptou acordo que seguidamente se relaciona sobre a inclusión de categorías no anexo II do convenio.
Grupo: V.
Categoría-número: 10-D.
Categoría-denominación: socorrista.
8111
RESOLUCIÓN do 12 de decembro de 1995 pola que se fai público o nomeamento dos vicevaledores primeiro e segundo do Valedor do Pobo.
VALEDOR DO POBO — II. AUTORIDADES E PERSOAL — 20/12/1995

De conformidade coa proposta da Comisión de Peticións do Parlamento de Galicia efectuada na reunión celebrada o pasado 30 de novembro, a teor do disposto no artigo 9.1º da Lei do Valedor do Pobo, dispoño nomear:
-Vicevaledor primeiro, a José Carlos Rodríguez González.
-Vicevaledor segundo, a José Manuel López Casanova.
O que se fai público en cumprimento do disposto no artigo 9.2º da referida lei.
Santiago de Compostela, 12 de decembro de 1995.
José Cora Rodríguez
Valedor do Pobo
8152
DECRETO 319/1995, do 2 de decembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto: «75 P.O.L. 95 Becerreá, E.P. Triacastela polo alto da Albela a Guilfrei (variante Guilfrei)».
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/12/1995

A Deputación Provincial de Lugo, en sesión celebrada o día 31 de xullo de 1995, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 7 de novembro de 1995 baixo o número 10367.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Conselleria de Xustiza, Interior e Relacións Laborais o día 10 novembro de 1995, nº de rexistro de entrada, 10526.
Considerase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por estar incluídas no Plan Provincial de Obras e Servicios 1995, en consecuencia pola necesidade de te-la obra iniciada neste exercicio económico segundo as normas dos plans provinciais xa que do contrario malgastaríanse as subvencións doutras administracións.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa xuntanza do día dous de decembro de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de «75 P.O.L. 95 Becerreá, E.P. Triacastela polo alto da Albela a Guilfrei (variante Guilfrei).».
Santiago de Compostela, dous de decembro de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
8208
DECRETO 318/1995, do 2 de decembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto: «76 P.O.L. 95 Guitiriz, E.P. Guitirez a Vilares, p.k. 0,0 ó 1,8».
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/12/1995

A Deputación Provincial de Lugo, en sesión celebrada o día 31 de xullo de 1995, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 7 de novembro de 1995 baixo o número 10282.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial,
Obras Públicas e Vivenda emitiu informe favorable. O dito informe tivo entrada no rexistro xeral da Conselleria de Xustiza, Interior e Relacións Laborais o día 10 novembro de 1995, nº de rexistro de entrada, 10525.
Considerase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por estar incluídas no Plan Provincial de Obras e Servicios 1995, en consecuencia pola necesidade de te-la obra iniciada neste exercicio económico segundo as normas dos plans provinciais xa que do contrario malgastaríanse as subvencións doutras administracións.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa xuntanza do día dous de decembro de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de «76 P.O.L. 95 Guitiriz, E.P. Guitiriz a Vilares, p.k. 0,0 ó 1,8».
Santiago de Compostela, dous de decembro de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
8097
RESOLUCIÓN do 6 de novembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 246/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 18/12/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T. derivación a C.T. Placeres, concello de Pontevedra, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T. derivación a C.T. Placeres, concello de Pontevedra.
Esta autorización non supón a aprobación do proxecto.
Pontevedra, 6 de novembro de 1995.
Ramón Álvarez Abad
Delegado provincial de Pontevedra
8095
DECRETO 315/1995, do 7 de decembro, polo que se modifica o Decreto 91/1991, do 20 de marzo, de integración dos funcionarios procedentes doutras administracións públicas nos corpos creados pola Lei 4/1988, do 26 de maio, da función pública de Galicia.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 15/12/1995

O Decreto 91/1991, do 20 de marzo (DOG 25-3-91, fascículo 2º), de integración dos funcionarios procedentes doutras administracións públicas nos corpos creados pola Lei 4/1988, do 26 de maio, da función pública de Galicia (corrección de erros publicada no DOG nº 122, do 27-6-91), no seu anexo I, corpos de Administración xeral, incluíu no grupo B, corpo de xestión da Administración da Xunta de Galicia, os funcionarios procedentes do corpo de inspectores de calidade do Servicio de Defensa contra Fraudes.
Polo R.D. 2165/1994, do 4 de novembro, traspásanse á Comunidade Autónoma de Galicia as funcións, servicios e persoal pertencentes á Administración estatal en materia de defensa contra fraudes e calidade agroalimentaria.
Por iso, e tendo en conta as peculiaridades das funcións relativas á materia aludida, é polo que, oída a comisión de persoal, por proposta do conselleiro da Presidencia e Administración Pública por instancia do conselleiro de Agricultura, Gandería e Montes, e logo de deliberación do Consello da Xunta de Galicia, na súa reunión do día sete de decembro de mil novecentos noventa e cinco,
DISPOÑO:
Artigo único.-O corpo de inspectores de calidade do Servicio de Defensa contra Fraudes, incluído
polo Decreto 91/1991, anexo I, no grupo B, corpo de xestión da Administración da Xunta de Galicia, pasa a incluírse no anexo II, grupo B, corpo facultativo de grao medio da Xunta de Galicia.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, sete de decembro de mil novecentos noventa e cinco.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia
e Administración Pública
8078
DECRETO 317/1995, do 2 de decembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto: «10 R.V.L. 95 Ourol, alargamento e mellora da E.P. 38-01 de Ourol ó Carme p.k. 5,082 a 5,950».
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/12/1995

A Deputación Provincial de Lugo, en sesión celebrada o día 31 de xullo de 1995, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 7 de novembro de 1995 baixo o número 10281.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Conselleria de Xustiza, Interior e Relacións Labo
rais o día 10 novembro de 1995, nº de rexistro de entrada, 10527.
Considerase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por estar incluídas no Plan Provincial de Obras e Servicios 1995, en consecuencia pola necesidade de te-la obra iniciada neste exercicio económico segundo as normas dos plans provinciais xa que do contrario malgastaríanse as subvencións doutras administracións.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa xuntanza do día dous de decembro de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de «10 R.V.L. 95 Ourol, alargamento e mellora da E.P. 38-01 de Ourol ó Carme, p.k. 5,082 a 5,950».
Santiago de Compostela, dous de decembro de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
8096
RESOLUCIÓN do 20 de novembro de 1995 pola que se autoriza a impartición dos programas de garantía social Introducción á construcción, Introducción á informática e Introducción ás técnicas administrativas, ó centro homologado Valle Inclán de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/12/1995

Na Orde do 11 de abril de 1995 (DOG do 25 de maio), díctanse as normas para a regulación de programas de garantía social durante o curso 1995-96, con carácter experimental, en centros públicos e privados homologados de formación profesional de Galicia.
Tendo en conta o establecido na dita orde e o informe da Dirección Xeral de Ensinanzas Profesionais e Formación de Adultos, esta direcció xeral,
RESOLVE:
Autoriza-la impartición de programas de garantía social coa correspondente denominación das ensinanzas Introducción á construcción, Introducción á Informática e Introducción ás técnicas administrativas, ó centro homologado Valle Inclán de Ourense.
Santiago de Compostela, 20 de novembro de 1995
Luis Framil Álvarez
Director xeral de Ordenación Educativa e Centros
8151
DECRETO 327/1995, do 7 de decembro, polo que se aproba o escudo heráldico do Concello de Xermade.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/12/1995

O Concello de Xermade considerou conveniente adopta-lo seu escudo heráldico para perpetuar, con simboloxía adecuada e conforme as normas da heráldica, os feitos máis relevantes e peculiares do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente instruíuse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para a adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xun
ta de Galicia na súa reunión do día sete de decembro de mil novecentos noventa e cinco,
DISPOÑO:
Artigo único.-Aproba-lo escudo heráldico do Concello de Xermade, que quedará organizado do seguinte xeito: de sinople, unha banda de ouro resaltada dun báculo abacial de prata, posto en pao, e acompañada de dous bezantes de ouro . Ó timbre, coroa real pechada.
Santiago de Compostela, sete de decembro de mil novecentos noventa e cinco.
Manuel Fraga Iribarne
Presidente
José Miguel Diz Guedes
Conselleiro de Xustiza, Interior e Relacións Laborais
6881
DECRETO 326/1995, do 2 de decembro, polo que se aproba o escudo heráldico do Concello de Nigrán.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/12/1995

O Concello de Nigrán considerou conveniente adopta-lo seu escudo heráldico para perpetuar, con simboloxía adecuada e conforme as normas da heráldica, os feitos máis relevantes e peculiares do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente instruíuse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.d. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para a adopción, modificación ou rehabilitación dos escudos e bandeiras das corporación locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dous de decembro de mil novecentos noventa e cinco,
DISPOÑO:
Artigo único.-Aproba-lo escudo heráldico do Concello de Nigrán, que quedará organizado do seguinte xeito: de gules, un báculo abacial de ouro, posto en pao e resaltado de tres ondas de prata; bordura de azur, con cinco vieiras de ouro; franco cuartel co cuartelado real de San Fernando; no timbre, coroa real pechada.
Santiago de Compostela, dous de decembro de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
8168
RESOLUCIÓN do 23 de outubro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 1/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/12/1995

Visto o expediente incoado nesta delegación provincial por instancia de Electra Alto Miño, S.A., con domicilio en Vigo no que solicita autorización para instalar unha L.M.T. a parcelas 2 e 3 do polígono industrial (Granichán), concello de Salvaterra de Miño, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Electra Alto Miño, S.A. a instalación dunha L.M.T. a parcelas 2 e 3 do polígono industrial (Granichán), concello de Salvaterra de Miño.
Esta autorización non supón a aprobación do proxecto.
Pontevedra, 23 de outubro de 1995.
Ramón Álvarez Abad
Delegado provincial de Pontevedra
9506867
RESOLUCIÓN do 14 de agosto de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 197/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/12/1995

Visto o expediente incoado nesta delegación provincial por instancia de Dragados y Construcciones, con domicilio na Coruña, no que solicita autorización para instalar L.M.T. e C.T. en Lira, autovía O Porriño-Batalláns, concello de Salvaterra de Miño, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Dragados y Construcciones, a instalación de L.M.T. e C.T. en Lira, autovía O Porriño-Batalláns, concello de Salvaterra de Miño.
Esta autorización non supón a aprobación do proxecto.
Pontevedra, 14 de agosto de 1995.
Ramón Álvarez Abad
Delegado provincial de Pontevedra
95-8140
RESOLUCIÓN do 14 de novembro de 1995, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente número 4331 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 15/12/1995

Visto o expediente incoado na sección de industria desta delegación provincial por petición de Barras Eléctricas Galaico-Asturianas, S.A. (BEGASA), con domicilio en rúa Cidade de Viveiro, 4-1º Lugo, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2634/1980, do 31 de xullo, sobre transferencia de competencia da Administración do Estado á Xunta de Galicia en materia de industria, esta delegación provincial resolveu, atorizar a BEGASA a instalación eléctrica que ten como características principais as seguintes:
liñas de media tensión a 20 kv, con conductor LA-56, sobre torres metálicas segundo R.U.-6704a e postes de formigón, cunha lonxitude de 340, 120, 40 de 858 metros. Catro centros de transformación de 50, 50, 50 e 100 kVA 20.000/380-220 V, instalados sobre torres metálicas o remate da L.M.T. Rede de baixa tensión en conductor R.Z.-95-50, sobre postes de formigón ou grampados sobre fachadas, para mellora do servicio no Xestal, Pumarió, Portocelo, Bustelo, Currás, Fontechousa, Muiño e O Espiño, no concello de Vilalba, parroquia de Gondaísque.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación, do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2617/1966, do 20 de outubro.
Lugo, 14 de novembro de 1995.
Jesús Bendaña Suárez
Delegado provincial de Lugo
95-8252
RESOLUCIÓN do 8 de novembro de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente número 4329 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 15/12/1995

Visto o expediente incoado nesta delegación provincial por instancia de Barras Eléctricas Galaico-Asturianas, S.A. (BEGASA), con domicilio en Cidade de Viveiro-Lugo, en solicitude de autorización para instalar L.M.T. subterránea e C.T. para Instituto en San Cibrao-Cervo, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a BEGASA, a instalación de liña de media tensión subterránea a 20 kV, con unha lonxitude de 147 metros, e con cable D.H.V. 15/15 kV, de 1x150 mm Al. Centro de transformación de 1x400 kVA 20.000/398-230 ± 5%, para dar servicio eléctrico ó Instituto de San Cibrao, no concello de Cervo.
Esta autorización non supón a aprobación do proxecto.
Lugo, 8 de novembro 1995.
Jesús Bendaña Suárez
Delegado provincial de Lugo
95-7971
RESOLUCIÓN do 8 de novembro de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente número 4327 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 15/12/1995

Visto o expediente incoado nesta delegación provincial por instancia de Barras Eléctricas Galaico-Asturianas, S.A. (BEGASA), con domicilio en Cidade de Viveiro, 4-1º, en solicitude de autorización para instalar L.M.T. e C.T. para edificio Don Gervasio Cao Expósito, avda. de Asturias-Ribadeo, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a BEGASA, a instalación de liña de media tesión subterránea a 20 kV, cunha lonxitude de 280 metros, con cable 1x150 e 1x95 mm Al, designación D.H.V. 15/25 kV. Centro de transformación de 400 kVA 20.000/398-230 V ± 5%, para dar servicio eléctrico ó edificio Don Gervasio Cao Expósito, na Avda. de Asturias en Ribadeo.
Esta autorización non supón a aprobación do proxecto.
Lugo, 8 de novembro 1995.
Jesús Bendaña Suárez
Delegado provincial de Lugo
95-7969
RESOLUCIÓN do 13 de novembro de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente número 4369 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 15/12/1995

Visto o expediente incoado nesta delegación provincial por instancia de Barras Eléctricas Galaico-Asturianas, S.A. (BEGASA), con domicilio en r/Cidade de Viveiro 4-1º Lugo, en solicitude de autorización para instalar L.M.T. subterránea e C.T. edificio Construccións Fontela-Camiño de Romai-Lugo, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a BEGASA, a instalación de liña de media tensión subterránea, con cable de 1x150 mm Al, designación UNE D.H.V. 15/25 kV, de 240 metros de lonxitude. Centro de transformación de 1x400 kVA 20.000/398-230 V ± 5%, para dar servicio eléctrico o edificio Construccións Fontela en Camiño de Romai en Lugo.
Esta autorización non supón a aprobación do proxecto.
Lugo, 13 de novembro 1995.
Jesús Bendaña Suárez
Delegado provincial de Lugo
95-7968
RESOLUCIÓN do 16 de novembro de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso administrativo número 01/0001728/95 interposto pola Confederación Intersindical Galega (CIG).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/12/1995

O 7 de novembro de 1995 a Consellería de Educación e Ordenación Universitaria recibe da sección primeira da Sala do Contencioso-Administrativo do Tribunal Superior de Xustiza de Galicia, a providencia pola que se admite o recurso contencioso-administrativo nº 01/001728/95, interposto pola Confederación Intersindical Galega, contra o Decreto 235/1995 do Consello da Xunta de Galicia do 20 de xullo de 1995 que regula o ensino da relixión nas ensinanzas de réxime xeral na Comunidade Autónoma de Galicia e se modifican e completan os Decretos 426/1991, do 12 de decembro, 245/1992, do 30 de xullo, 78/1993, do 25 de febreiro, e 275/1994 do 29 de xullo.
En consecuencia, esta secretaría xeral acordou nesta data e de conformidade co disposto no artigo 64 da lei do 27 de decembro de 1956, reguladora da xurisdicción contencioso-administrativa, modificada pola lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e emprázanse para que poidan comparecer en autos na sección primeira da sala do contencioso-administrativo do Tribunal Superior de Xustiza de Galicia no prazo de nove días.
Santiago de Compostela, 16 de novembro de 1995.
Juan José Bértolo Cadenas
Secretario xeral da Consellería de Educación e Ordenación Universitaria
9507892
RESOLUCIÓN do 17 de novembro de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/0001791/95 interposto por Manuela Esther Castelos Paredes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/12/1995

O 10 de novembro de 1995, a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo nº 01/0001791/95, interposto por Manuela Esther Castelos Paredes, contra resolución da Dirección General de Ordenación Educativa e Centros do 30 de agosto de 1995 desestimatoria do recurso ordinario contra outra do 5 de maio de 1995, sobre instruccións para a adscrición de profesorado do ciclo superior de EXB afectado pola implantación de 6º de educación primaria.
En consecuencia, esta secretaría xeral acordou nesta data e de conformidade co disposto no artígo 64 da Lei do 27 de decembro de 1956, reguladora da xuris
dicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 17 de novembro de 1995.
Juan José Bértolo Cadenas
Secretario xeral da Consellería de Educación e Ordenación Universitaria
8048
ORDE do 13 novembro de 1995 de corrección de erros da do 26 de xuño de 1995, pola que se autoriza provisionalmente o centro autorizado de música da Real Sociedade de Amigos do País de Santiago de Compostela a imparti-las ensinanzas de grao medio de música establecidas na Lei orgánica de ordenación xeral do sistema educativo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/12/1995

Advertida omisión na devandita Orde do 26 de xuño de 1995, publicada no DOG Nº 143 do 27 de xullo de 1995, cómpre face-las oportunas rectificacións:
Na páxina 5.953, primeira columna, hai que engadir:
Terceiro: O centro mencionado queda adscrito, para efectos administrativos, ó conservatorio de música superior da Coruña.
O que lle comunico para o seu coñecemento e efectos.
Santiago de Compostela, 13 de novembro de 1995.
Juan Piñeiro Permuy
Conselleiro de Educación e Ordenación Universitaria
7953